Temeljem članka 24., stavka 1. i 3., Zakona o sustavu civilne zaštite („Narodne novine“, broj 82/15, 118/18, 31/20 i 20/21) i članka 53. Statuta Grada Šibenika („Službeni glasnik Grada Šibenika“, broj 2/21), Gradonačelnik Grada Šibenika donosi

**ODLUKU  
o osnivanju stožera civilne zaštite Grada Šibenika**

**Članak 1.**

Ovom odlukom se osniva stožer civilne zaštite Grada Šibenika sa imenovanim članovima stožera, od kojih se dio imenuje po dužnosti, i to: predstavnici službi koji se civilnom zaštitom bave kao redovnom djelatnošću, djelatnici temeljnih operativnih snaga civilne zaštite, predstavnik područnog ureda Državne uprave - Šibenik, policijske postaje te predstavnici zdravstvenih ustanova.

**Članak 2.**

Stožer civilne zaštite Grada Šibenika imenuje se u sljedećem sastavu:

1. **Danijel Mileta**, zamjenik gradonačelnika Grada Šibenika, **za načelnika** Stožera Civilne zaštite Grada Šibenika,
2. **Tihomir Paškov,** pročelnik Upravnog odjela za gospodarenje gradskom imovinom, **za zamjenika** **načelnika** Stožera Civilne zaštite Grada Šibenika,
3. **Ante Nakić,** pročelnik Upravnog odjela za komunalne djelatnosti**, za člana** Stožera zaduženog za komunalne djelatnosti,
4. **Dražen Bilać, v**oditelj ŽC 112 Šibenik, **za člana** Stožera zaduženog za mobilizaciju
5. **Ante Čavčić**, načelnik PP Šibenik/PI Primošten, **za člana** Stožera zaduženog za pripremu evakuacijskih putova i funkcioniranje u prometu na području Grada Šibenika
6. **Volimir Milošević,** zapovjednik JVP Grada Šibenika, **za člana** Stožera zaduženog za mjere evakuacije i spašavanje iz ruševina,
7. **Andrija Španja**, ravnatelj JU Športski objekti Šibenik, **za člana** Stožera zaduženog za mjeru zbrinjavanja,
8. **Mate Petrović**, viši stručni suradnik za kulturu, socijalnu skrb i zdravstvenu zaštitu, **za člana** Stožera zaduženog za zbrinjavanje ugroženih, stradalih i izbjeglih osoba,
9. **Siniša Burić**, pomoćnik direktora Gradske čistoće d.o.o. Šibenik, **za člana** Stožera zaduženog za poslove prikupljanja, prihvata, odlaganja komunalnog i ostalog građevnog otpada,
10. **Ivan Stojanovski**, djelatnik Autotransporta d.d. Šibenik, **za člana** Stožera zaduženog za prijevoz kod evakuaciju i zbrinjavanja,
11. **Tonka Mikulandra**, ravnatelj Gradskog društva Crvenog križa Šibenik**, za člana** Stožera zaduženog za traganje nestalih i sva pomoć stradalima,
12. **Momir Karabuva**, tajnik HGSS- a Šibenik, **za člana** Zapovjedništva zaduženog za mjere, traganja, pronalaženja i spašavanja unesrećenih pod ruševinama i dr.
13. **Ante Glavurtić**, djelatnik Upravnog odjela za gospodarstvo, poduzetništvo i razvoj, **za člana** Stožera zaduženog za logistiku,
14. **Krešimir Škarica**, voditelj hitne pomoći Šibenik, **za člana** Stožera zaduženog za hitnu medicinsku pomoć i djelovanje na terenu,

**Članak 3.**

Radom stožera civilne zaštite rukovodi načelnik stožera, a kada se proglasi velika nesreća rukovođenje preuzima gradonačelnik Grada Šibenika (izvršno tijelo jedinice lokalne samouprave).

**Članak 4.**

Članovi stožera civilne zaštite dužni su završiti osposobljavanje koje provodi državna uprava prema Programu osposobljavanja članova stožera civilne zaštite koji donosi čelnik državne uprave, u roku od godinu dana od imenovanja stožera civilne zaštite,

**Članak 5.**

Stožer civilne zaštite je stručno, operativno i koordinativno tijelo za provođenje mjera i aktivnosti civilne zaštite u velikim nesrećama i katastrofama.

**Članak 6.**

Stožer civilne zaštite obavlja zadaće koje se odnose na prikupljanje i obradu informacija ranog upozoravanja o mogućnostima nastanka velike nesreće i katastrofe, razvija plan djelovanja sustava civilne zaštite na području Grada Šibenika, upravlja reagiranjem sustava civilne zaštite, obavlja poslove informiranja javnosti i predlaže donošenje odluke o prestanku provođenja mjera i aktivnosti u sustavu civilne zaštite.

**Članak 7.**

Upravni odjel za gospodarstvo, poduzetništvo i razvoj Grada Šibenika obavlja administrativne i tehničke poslove za stožer civilne zaštite, te im osigurava uvjete za rad.

**Članak 8.**

Stupanjem na snagu ove odluke prestaju važiti Odluka o izmjeni i dopuni Odluke o osnivanju Stožera civilne zaštite Grada Šibenika (KLASA: 810-01/20-01/12, URBROJ: 2182/01-10-20-2 od 24. lipnja 2020.).

**Članak 9.**

Ova Odluka stupa na snagu danom donošenja, a objavit će se u „Službenom glasniku Grada Šibenika.“

KLASA: 810-01/21-01/11

URBROJ: 2182/01-10-21-8

Šibenik, 05. srpnja 2021. godine

GRADONAČELNIK

Željko Burić, dr. med.,v.r.